# MINISTERUL APELOR și PĂDURILOR

# 

O R D I N

Nr…………../………….2019

**privind modificarea și completarea alin. (1) al art. 5 din Anexa nr. 1 la Procedură- Evaluarea**  [**masei lemnoase rezultate din plantaţiile cu specii forestiere energetice cultivate pe terenuri agricole pentru producţia de biomasă provenită din agricultură şi industriile conexe**](http://legislatie.just.ro/Public/DetaliiDocumentAfis/180784)**, aprobată prin Ordinul ministrului mediului, apelor și pădurilor nr. 1534/2016**

Având în vedere Referatul de aprobare nr. ……………….2019 al Direcţiei politici şi strategii în silvicultură,

în temeiul prevederilor [art. 3 alin. (11) din Legea nr. 220/2008](http://legislatie.just.ro/Public/DetaliiDocumentAfis/121467#id_artA64) pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare, precum şi ale art. 13 alin. (5) din Hotărârea Guvernului nr. 20/2017 privind organizarea şi funcţionarea Ministerului Apelor şi Pădurilor, cu modificările şi completările ulterioare,

**ministrul apelor şi pădurilor** emite următorul

**O R D I N:**

**Art. I.** – Alineatul (1) al articolului 5 din Anexa nr. 1 la Procedură - Evaluarea masei lemnoase rezultate din plantațiile cu specii forestiere energetice cultivate pe terenuri agricole pentru producția de [biomasă provenită din agricultură şi industriile conexe](http://legislatie.just.ro/Public/DetaliiDocumentAfis/180784), aprobată prin Ordinul ministrului mediului, apelor și pădurilor nr. 1534/2016, publicat în Monitorul Oficial al României, Partea I nr. 608 din 9 august 2016, se modifică și se completează, după cum urmează:

“Art. 5. - (1) Evaluarea masei lemnoase din plantaţiile cu specii forestiere energetice cultivate pe terenuri agricole se face prin metoda arborilor de probă doborâţi, descrisă în anexa nr. 4 sau prin metoda de evaluare a volumului de lemn după recoltare, descrisă în anexa nr. 8 la [Ordinul ministrului mediului, apelor şi pădurilor nr. 1.323/2015](http://legislatie.just.ro/Public/DetaliiDocumentAfis/171770) privind aprobarea metodelor dendrometrice pentru evaluarea volumului de lemn destinat valorificării și valorile necesare calculului volumului de lemn destinat valorificării.”

**Art. II.** - Prezentul ordin se publică în Monitorul Oficial al României, Partea I.

**MINISTRU**

**Ioan DENEȘ**